Loona

Οι Loona (κορεατικά: 이달의 소녀, ή αλλιώς Girl Of The Month, στυλιζαρισμένο ως LOOΠΔ) είναι γυναικείο μουσικό συγκρότημα από τη Νότια Κορέα, που αποτελείται από 12 μέλη, τις: Heejin, Hyunjin, Haseul, Yeojin, Vivi, Kim Lip, Jinsoul, Choerry, Yves, Chuu, Gowon και Olivia Hye. Δημιουργήθηκαν από την Blockberry Creative και έκαναν το ντεμπούτο τους ως γκρουπ στις 20 Αυγούστου 2018 με τα κομμάτια "FavOriTe" και "Hi High" από το άλμπουμ [+ +]. Το γκρουπ χωρίζεται επιπλέον σε τρία sub units, ενώ κάθε μέλος έχει το δικό του σόλο κομμάτι. Τα μέλη δεν έχουν συγκεκριμένους ρόλους μέσα στο γκρουπ (με εξαίρεση την Haseul, που είναι η αρχηγός του). Πιστεύω τους είναι η γυναικεία απελευθέρωση και χειραφέτηση ανεξαρτήτως χρώματος, θρησκείας, εθνικότητας και σεξουαλικού προσανατολισμού, έχοντας ως σλόγκαν τη φράση "All LΟΟΝΑs are One".

 Οι Loona δημιουργήθηκαν ως ένα πειραματικό γκρουπ, του οποίου το ντεμπούτο σκόπευε να είναι μοναδικό στο χώρο της κορεάτικης μουσικής βιομηχανίας. Έτσι για πρώτη φορά τα μέλη του γκρουπ δεν αποκαλύφθηκαν ταυτοχρόνως, αλλά μία μία, με διάστημα περίπου ενός μηνός ανάμεσα σε κάθε κοπέλα. Ξεκινώντας από την Heejin, η οποία έκανε το ντεμπούτο της ως το πρώτο μέλος του γκρουπ τον Οκτώβριο του 2016 με το κομμάτι "Vivid" και το άλμπουμ του ίδιου ονόματος, κάθε μέλος που θα αποκαλυπτόταν θα είχε το δικό της σόλο τραγούδι και άλμπουμ. Στο διάστημα Νοέμβριος 2016-Ιανουάριος 2017, έκαναν debut άλλα τρια μέλη (Hyunjin, Haseul, Yeojin) ενώ στις 13 Μαρτίου του 2017 δημιουργήθηκε και το πρώτο sub unit του γκρουπ με το όνομα 1/3 (Heejin, Hyunjin, Haseul, Vivi). Το τελευταίο μέλος του 1/3, η Vivi, έκανε debut τον Απρίλιο μετά τη δημιουργία του και είναι το μόνο μέλος που αποκαλύφθηκε μέσω ενός sub unit. H Yeojin δεν ανήκει σε κανένα sub unit. Από τον Απρίλιο του 2017 έως τον Ιούλιο του 2017 αποκαλύφθηκαν τα επόμενα τρία κορίτσια, με την Jinsoul να θεωρείται αρχικά το 6ο μέλος του γκρουπ, αλλά παρ' όλα αυτά τη θέση της να παίρνει η Kim Lip, η οποία έκανε debut το Μάιο με το τραγούδι "Eclipse", σηματοδοτώντας την αλλαγή στη μουσική πορεία του γκρουπ και επομένως ένα καινούριο sub unit. Το δεύτερο sub unit του γκρουπ με το όνομα ODD EYE CIRCLE αποτελείται από τις Kim Lip, Jinsoul και Choerry και έκανε το ντεμπούτο του στις 12 Σεπτεμβρίου 2017. Παράλληλα οι Heejin, Hyunjin και Haseul περνάνε από οντισιόν για το κορεάτικο survival show "Mix Nine" και τα δύο πρώτα μέλη καταφέρνουν να διαγωνιστούν, με τη Heejin να καταλήγει στην τελική τετράδα. Στο διάστημα Νοέμβριος 2017-Μάρτιος 2018 αποκαλύπτονται τα τέσσερα τελευταία μέλη του γκρουπ, ξεκινώντας από την Yves, η οποία έγινε επίσημα μέλος στις 14 Νοεμβρίου 2017 με το τραγούδι "New", φέρνοντας για πρώτη φορά το μουσικό είδος της soultronic στην Κορέα. Το ολοκληρωμένο γκρουπ κλείνει με το debut της Olivia Hye στις 14 Μαρτίου του 2018. Τα τέσσερα τελευταία κορίτσια (Yves, Chuu, Gowon, Olivia Hye) απαρτίζουν το τελευταίο sub unit του γκρουπ με όνομα YYXY (Youth Youth by Young). Το γκρουπ αποτελείται από 12 μέλη, τα οποία συνήθως αναφέρονται με τη σειρά που έκαναν το ντεμπούτο τους. Το 1/3 (κορεατικά: 이달의 소녀 1/3, rom: Idalui Sonyeo Sambunui Il) είναι το πρώτο sub-unit του γκρουπ και αποτελείται από τα τέσσερα πρώτα μέλη του (Heejin, Hyunjin, Haseul, Vivi) εκτός της Yeojin. Έχει ως αρχηγό τη Haseul. Έκανε το ντεμπούτο του στις 13 Μαρτίου 2017 με το τραγούδι Love & Live καθώς και το άλμπουμ του ίδιου τίτλου. Στις 27 Απριλίου 2017 κυκλοφόρησαν το δεύτερο άλμπουμ τους με τίτλο Love & Evil. Το όνομά τους προέρχεται από το γεγονός ότι αποτελούν το πρώτο unit από τα τρία του γκρουπ, ενώ σύμφωνα με τα μικρού μήκους βίντεο που ανέβηκε στο κανάλι τους στο Youtube, η Yeojin συμβολίζει την κάθετο του 1/3, παρ' όλο που δεν είναι επίσημο μέλος του και δεν συμμετείχε σε καμία δραστηριότητά του. Το Odd Eye Circle (κορεατικά: 이달의 소녀 오드아이써클, αρχικά: OEC) είναι το δεύτερο sub unit του γκρουπ και χαρακτηρίζεται ως το καλοκαιρινό unit, κάνοντας το ντεμπούτο τους στις 21 Σεπτεμβρίου 2017 με το τραγούδι Girl Front και το άλμπουμ Mix & Match. Στις 31 Οκτωβρίου 2017 κυκλοφόρησε και το δεύτερο άλμπουμ τους με τίτλο Max & Match. Αποτελείται από τρία μέλη, τις: Kim Lip, Jinsoul και Choerry με αρχηγό την Kim Lip. Το ντεμπούτο τους σηματοδότησε μια καινούρια αρχή για τη μουσική του γκρουπ, καθώς ο ήχος τους, οι στίχοι τους και η θεματολογία του sub unit απείχε κατά πολύ από αυτή του 1/3. Το yyxy (youth youth by young, κορεατικά: 와와바와) είναι το τελευταίο sub unit του γκρουπ και αποτελείται από τα τέσσερα τελευταία μέλη του, τις Yves, Chuu, Gowon και Olivia Hye με αρχηγό την Yves. Έκαναν το ντεμπούτο τους στις 30 Μαρτίου 2018 με το τραγούδι love4eva, το οποίου το βίντεο γυρίστηκε στη Βουδαπέστη . Σε αντίθεση με τα άλλα δύο sub units, το yyxy κυκλοφόρησε μόνο ένα άλμπουμ (beauty&thebeat), το οποίο έγινε το άλμπουμ με τις μεγαλύτερες πωλήσεις ανάμεσα στα sub units. Επίσημος ιστότοπος